Under en liveepisode af [[TNA]]'s ugentlige tv-program ''[[Impact!]]'' fik Ric Flair sin debut i TNA samme aften som [[Hulk Hogan]] og [[Eric Bischoff]] ligeledes debuterede i TNA. Han ankom i en limousine og kiggede på i VM-titelkampen mellem [[A.J. Styles]] og [[Kurt Angle]]. Tidligere havde Flair ellers sagt, at han var loyal over for [[Vince McMahon|McMahon-familien]] i [[World Wrestling Entertainment]], og han ønskede at slutte sin karriere i WWE, men han havde ikke haft nogen kontakt med organisationen siden juni 2009, og han besluttede sig derfor for at skrive kontrakt med TNA i stedet for. Flair vendte tilbage til TNA som [[face-wrestler]], men ved TNA's [[Genesis (2010)|Genesis]] senere i januar hjalp han A.J. Styles med at snyde sig til sejren i VM-titelkampen mod Kurt Angle, og Flair blev dermed atter [[heel-wrestler]]. Flair sagde efterfølgende, at han ville gøre Styles til den næste "Nature Boy".
Levende_personer